

**ТУРИСТИЧКА ОРГАНИЗАЦИЈА БИЈЕЉИНА**

|  |
| --- |
| **Трг краља Петра I број 9 Бијељина** Тел: ++387 (0) 55/224-511, Факс: ++381 (0) 55/224-510, ЈИБ 4402025790001  e-mаil: turistbn@gmail.com **www.bijeljinaturizam.com** |

**ИЗВЈЕШТАЈ О РАДУ ТУРИСТИЧКЕ ОРГАНИЗАЦИЈЕ БИЈЕЉИНА**

**ЗА 2014. ГОДИНУ**

**БИЈЕЉИНА, ЈАНУАР 2015. ГОДИНE**

**УВОД**

Међународни туризам успио је и поред економске нестабилности да остане на растућем курсу. Туризам је показао своју способност да се прилагоди промjењивим тржишним условима, иако нешто скромнијим растом, Свјетска туристичка организација очекује да ће се наставити раст и у 2015. години. Туризам је, дакле, један од стубова који треба да буде подржан од стране влада широм свијета као дио рјешења за стимулисање економског раста.

Све већи број дестинација се формира и инвестира у туризам, стављајући туризам у функцију кључног покретача социо-економског напретка кроз приходе од извоза, стварање радних места и предузећа, и развој инфраструктуре. Током протеклих шест деценија, туризам доживљава експанзију постајући један од највећих и најбрже растућих економских сектора у свијету. Многе нове дестинације су се појавиле поред традиционалних Европсих и Сјеверно Америчких.

Међународни туристички доласци су показали, практично, безпрекидан раст - са 25 милиона у 1950, на 278 милиона у 1980, 528 милиона у 1995, 1,1 милијарда у 2013.г. а 1,14 милијарди у 2014.

Дугорочна перспектива :

Међународни туристички доласци широм свијета годишње ће се повећавати, од 2010. до 2030, за 3,3%, те ће 2030. године достићи 1,8 милијарди, у складу са UNWTO дугорочној прогнози.

Између 2010 и 2030. године, доласци туриста у дестинације у развоју (+4.4% годишње) ће се повећавати двоструко брже него доласци у развијеним дестинацијама (+2,2% годишње).

Тржишно учешће земаља у развоју повећало се са 30% у 1980. на 47% у 2012., а очекује се да ће достићи 57% до 2030. године, еквивалентно преко једне милијарде међународних туристичких долазака.

**Извјештај о раду**

Закон о туризму Република Српске донешен је у току 2011 године и исти детаљније регулише начин оснивања и рад Туристичких организација локаних заједница . Циљ оснивања Туристичких организација по закону о туризму РС су:

а) промоције туристичког производа Републике, односно јединице локалне самоуправе,

б) подстицања и унапређивања развоја постојећег туристичког производа,

в) подстицања и унапређивања развоја новог туристичког производа,

г) унапређивања и развијања свијести о значају туризма привредним, друштвеним, културним и мултипликативним ефектима туризма на цјелокупни привредни систем и

д) унапређивање општих услова боравка туриста и пружања информација туристима

а чланом 66. истог Закона предвиђена је могућност да Туристичке организације могу, између осталог да организују манифестације и приредбе, продају сувенире, туристичке карте и брошуре, осим сопственог промотивног материјала.

Туристичка организација града Бијељина је почела са радом 02.10.2003. године, на основу Одлуке Скупштине града Бијељина. Сједиште Туристичке организације града Бијељина је Трг Краља Петра I Карађорђевића 9.

Туристичка организациаја основана је ради вршења послова развоја, очувања и заштите туристичких вриједности града Бијељина.

**Унутрашња структура Туристичке организације**

РАДНО МЈЕСТО број радника стручна спрема

Директор 1 ВСС

Замјеник директора 1 ВСС

Рачуновођа 1 ВСС

Референт за маркетинг 4 ВСС

Технички секретар 1\_\_\_\_\_\_ ССС\_

УКУПНО 8

**Управни одбор**

Управни одбор Туристичке организације Бијељина има 5 чланова. У току 2014. године одржано је осам сједница Управног одбора, донијето је 22 Одлуке и 3 Закључака. Све Одлуке и Закључци донесени су једногласно. Донесене Одлуке Управног одбора се тичу углавном проблематике пословања Туристичке организације и исте су имале за циљ да дефинишу тренутне и будуће циљеве рада директора и Туристичке организације у цјелини.

**РЕАЛИЗАЦИЈА ОПЕРАТИВНОГ ПЛАНА**

У оквиру Оперативног плана за 2014. годину, Туристичка организација града Бијељине је реализовала већину планираних активности. Нереализација дијела планираних активности је оправдана због околности на које Туристичка организација није могла утицати. Није одржана манифестација ''Умјетничка колонија'' која је била планирана у мају као ни Дринаска регата која се одржава у оквиру Пантелинских дана због поплава. Реализовано је неколико активности које нису биле наведене у Плану рада ТОБН-а за 2014. годину, а које су биле дио дугорочне стратегије. Те активности се односе на израду андроид апликације а све у циљу развоја интернет портала за бржу доступност подацима заинтересованих туриста.

Туристичка организације Бијељина је урадила следеће циљеве из Стратегије за период од 2012-2017.године.

1. *Урађена је база података о туристима на основу континуираног истраживања туристичке тражње.*

|  |  |  |
| --- | --- | --- |
| Назив | 01.01.-31.12.2013.год | 01.01.-31.12.2014.год |
| Број долазака туриста | 21.798 | 21.782 |
| Број остварених ноћења | 44.028 | 40.251 |
| Приход од угоститељско-туристичке дјелатности | 15.905.258 КМ | 16.314.652КМ |

Анализирајући податке о броју долазака туриста и оствареном броју ноћења примјетно је дошло до смањења у 2014.г. у односу на 2013.г. за 1% односно 1,09%. Смањен број долазака и ноћења турста је свакако резултат неповољних временских прилика (мајске поплаве).

Такође напомињемо да се овако стање није одразило на укупан приход од туристичко – угоститељске дјелатности која је у 2014.г. већа за 1,02% у односу на 2013.годину.

Број долазака и ноћења у смјештајним капацитетима у 2013.г. и 2014.години и њихово упоређивање:

|  |  |  |  |  |  |
| --- | --- | --- | --- | --- | --- |
| Р.бр. | Назив објекта | Број ноћења за 2013.г. | Број долазака за 2013.г. | Број ноћења за 2014.г. | Број долазака за 2014.г. |
| 1 | ХОТЕЛ „ДРИНА“-Минерва | 6936 | 3791 | 5957 | 3035 |
| 2 | ХОТЕЛ „СВ. СТЕФАН“ | 12297 | 1732 | 3149 | 1057 |
| 3 | ПРЕНОЋИШТЕ „МД ПЕРИЋ“ | 769 | 543 | 1444 | 529 |
| 4 | МОТЕЛ „МОНАКО“ | 1584 | 1353 | 2366 | 1765 |
| 5 | МОТЕЛ „ШИЦО“ | 2171 | 1353 | 3598 | 1583 |
| 6 | ПРЕНОЋИШТЕ „ИНТЕРГАЈ“ | 523 | 484 | 508 | 469 |
| 7 | МОТЕЛ „ДЕСПОТОВИЋ“ | 615 | 385 | 752 | 472 |
| 8 | МОТЕЛ „ЗОКА“ | 27 | 27 | 41 | 41 |
| 9 | МОТЕЛ „НЕНО“ | 555 | 346 | 270 | 165 |
| 10 | МОТЕЛ „РИСТИЋ“ | 497 | 238 | 15 | 15 |
| 11 | ХОТЕЛ „ПИРГ“ ЕТНО СЕЛО СТАНИШИЋИ | 13442 | 8383 | 9699 | 5736 |
| 12 | ХОТЕЛ РАС ЕТНО СЕЛО СТАНИШИЋИ | - | - | 7026 | 3514 |
| 13 | АПАРТМАНИ ЕТНО СЕЛО СТАНИШИЋИ | - | - | 531 | 295 |
| 14 | МОТЕЛ „БРАЋА ЛАЗИЋ“ | 628 | 527 | 950 | 722 |
| 15 | ПРЕНОЋИШТЕ „АZZURO“ | 1148 | 557 | 1222 | 529 |
| 16 | ПАНСИОН „ИМА ДАНА“ | 1276 | 835 | 1785 | 940 |
| 17 | ПРЕНОЋИШТЕ „БРЂАК ИЛИЈА“ | 874 | 875 | 813 | 811 |
| 18 | ПРЕНОЋИШТЕ „МАЛИ РАЈ“ | 176 | 141 | 107 | 104 |
| 19 | ГОСТИОНА СА ПРЕНОЋИШТЕМ „ЂОКОЋ“ | 510 | 297 | - | - |
|  | У К У П Н О | 44.028 | 21.798 | 40.251 | 21.782 |

Из ове табеле се види смањења броја долазака туриста за 1% и ноћења туриста у 2014. За 1,09% у односу на 2013.годину.

Туристичка организација је урадила туристичку анкету у хотелима, мотелима и преноћиштима на подручију нашег града. Циљ ове анкете био је унапређење туристичке понуде на основу утврђених показатеља и то:

* Утврђивање структуре и броја гостију који боравне у смјештајним објектима,
* Каква је пунуда смјештаја, хране и пића,
* Уређеност објекта,
* Доступност рекреативних садржаја,
* Ноћни живот и забавни садржај,
* Прибједбе за туристичку сигнализацију,
* Примједбе саобраћајне доступности туристичким дестинацијама,
* Примједбе комуналног уређења туристичких дестинација,
* Који су главни разлози посјете у одабрану дестинацију,
* На који начин су туристи дошли до информација о посјеченој дестинацији,
* Ниво понуде културно – историјске баштине,
* Које превозно средство користе,
* Избор сувенира,
* Познавање страних језика и љубазност особља у угоститељским објектима.

На основу поменутих показатеља туристичке анкете уврђено је следеће стање:

Највећи број домаћих туриста користи хотеле, мотеле и преноћишта са двије и три звјездице. Веома је мали број домаћих групних путовања, ђачких екскурзија који користе преноћиште у смјештајним објектима. Од страних туриста најбројнији су туристи из Србије, око 50%, Словеније, око 12%, Хрватске, око 10%, Аустрије, око 10%, Швајцарске и Њемачке, око 8%, Италије и Црне Горе, око 6%. Старосна доб поменутих туриста је између 35 и 55 године, док је степен образовања туриста углавном ВСС што указује на развој пословног и транзитног туризма.

Када је у питању храна и пиће примједби углавном нема, једина примједба је што у свим угоститељским објектима недостаје ''A LA KART MENI’’.

Рекреативно – спортски садржај је задовољавајући у Етно село Станишићу и Бањи Дворови, док остали објетки то не посједују. Ноћни живот пружа потпуни садржај туристима.

Домаћи и страни туристу су незадовољни туристичком и знаковном сигнализацијом. Комунална уређеност града је на задовољавајућем нивоу са становишта туриста.

Главни разлози посјете нашег града су: одмор, пословни догађаји, манифестације. За туристичку понуде туристи су сазнали путем нашег web sajta, медија, сајмова.

Бијељина има своју културно историјску баштину за коју туристи сазнају приликом посјете Музеју Семберија, Библиотеци Филип Вишњић, градскоој Галерији у склопу Центра за културу.

Туристи су задовољни љубазношћу и професионалношћу запослених у уготитељким објектима, с тим да страни туристи сматрају да би било потребно усавршити познавање страних језика ради адекватније комуникације.

1. *Туристичка организација Бијељина је радила на унапређењу интернет портала, односно на промоцији туриситичког производа на друштвеним мрежама.*

Сајт и Facebook страницa Туристичке организације Бијељине се редовно ажурира вијестима и најавама активности у Туристичкој организацији Бијељина и туристичкој привреди града. Урађена је андриод апликација која има следеће подменије:

Добродошлицу

Поздравна порука, која садржи основне податке и информације о Граду и наручиоцу апликације.

- Водич

Садржи листу категорија, од којих свака садржи објекте које је могуће видјети/ посјетити. Објекти под неком категоријом, су приказани у облику листе, са малом сликом и текстом, односно називом објекта. Кликом на неку од локација добије се детаљн преглед, са великом сликом у врху екрана, а затим детаљним описом и након тога основне контакт информације тог објекта. Са детаљног прегледа, могуће је отићи на мапу на којој ће бити приказана само та локација.

- Мапа

Представља све локације које се могу прегледати кроз апликацију. Може се филтрирати по категорији по којима су објекти разврстани. Кликом на маркер неког објекта се отвора инфо балончић у којем је исписан назив објекта. Кликом на балончић се отвара детаљан преглед тог објекта. Под мапом се не подразумијева било каква имплементација навигације.

- Туристичке туре

Односи се на једнодневне излете и вишедневни боравак туриста у градау Бијељина.

- Галерија(Преглед одабраних фотографија).

1. Унапређана је сарадња са мотелима и ресторанима у погледу њиховог адекватвијаг представљања на сајмовима које посјећује Туристичка организација као и њихово представљање на web страници Туристичке организације.
2. У циљу промоције женског предузетништва у туризму организовано је предавање на тему ''Жене као носиоци развоја руралног туризма'' у сарадњи са Туристичком организацијом Зворник. Предавање је одржано у Зворнику а предавач је био мр Радомир Стојановић из Београда. Учеснице овог предавања су биле жене које се баве производњом здраве хране, ручних радова, сувенира, сеоског туризма и то из Зворника, Братунца и Бијељине. Ово је пројекат Министарства трговине и туризма у сарадњи са локалним Туристичким организацијама.
3. Када је у питање едукација запослених у Туристичкој организацији, радници ТОБН су учествовали на обуци за израду пројеката у Бања Луци и Бијељини. Обуку у Бања Луци организовало је Министарство трговине и туризма Републике Српске и одржано је 28. и 29.08.2014. у Сали административног центра у згради владе РС. Трениг је одржан у циљу едукације писања пројектних приједлога по методологији ЕУ. Трениг у Бијељини одржан је 22. и 23.10.2014.г. на тему ''Управљање пројектним циклусом'' а организатор је ОЕБС.

На позив Министарства трговине и туризма расписан је 30.09.2014.г. јавни конкурс за финансирање програма у области туризма. Туристичка орагнизација Бијељине аплицирала је на овај конкурс за реализацију туристичких манифестација локалног значаја који се односи на Сајам туризма.

Пројекат ''Сајам туризма и гасртокултуре'' замишљен је као организација и промоција туристичке понуде града Бијељине, а такође ће и учестници ове манифестације презентовати своју туристичку понуду. Други дан сајма би био посвећен угоститељским објектима који би представили своју гастро понуду. У оквиру ове манифестације планира се и предавање на тему ''Здрава храна''. Предавању би присуствовали угоститељски и привредни субјекти као и удружења која се баве производњом здраве хране.

Поменути пројекат подржан је од стране Министарства трговине и туризма Републике Српске у дјелу који се односи на трошкове хране за учеснике и госте сајма туризма. То су намјенска средства добијена ос стране Министарства и циљу развоја манифестационог туризма.

Пројекту „Ђачка путовања“ покренут од стране Министарства трговине и туризма укључила се и Туристичка организација Бијељина која је поступила према Плану активности препорученом од стране поменутог министарства. Презентација је спроведена у основним школама на подручју Бијељине у периоду од 16.09.2014. -03.10.2014.године. Промоцији су присуствовали директори, наставници, родитељи и ученици седмих, осмих и деветих разреда. Сви присутни имали су прилику да се упознају са приједлозима програма за екскурзије, школе у природи и излете. У свим школама су наставницима, родитељима и директорима достављени приједлози програма, како би могли детаљније да се упознају са конкретним програмима.

Презентације су извршене према следећем распореду:

1. ОШ „Вук Караџић“ Забрђе -16.09.2014.
2. ОШ „Алекса Шантић“ Угљевик – 16.09.2014.
3. ОШ „Филип Вишњић“ Доња Трнова – 17.09.2014.
4. ОШ „Вук Караџић“ Бијељина – 18.09.2014.
5. ОШ „Свети Сава“ Бијељина - 19.09.2014.
6. ОШ „Доситеј Обрадовић“ Суво поље – 23.09.2014.
7. ОШ „Кнез Иво од Семберије“ Бијељина – 23.09.2014.
8. ОШ „Меша Селимовић“ Јања – 24.09.2014.
9. ОШ „Ћирило и Методије“ Главичице – 24.09.2014.
10. ОШ „Петар Петровић Његош“ Велика Обарска – 25.09.2014.
11. ОШ „Дворови“ Дворови – 26.09.2014.
12. ОШ „Стеван Немања“ Горњи Драгаљевац -01.10.2014.
13. ОШ „Јован Дучић“ Бијељина – 01.10.2014.
14. ОШ „Петар Кочић“ Бродац – 02.10.2014.
15. ОШ „Свети Сава“ Црњелово – 03.10.2014.

У већини школа присутни су показали интересовање за предложене програме излета и школа у природи, док су као отежавајућу околност за извођење екскурзија истакли недовољан смјештајни капацитет у предложеним дестинацијама, с обзиром да се матурске екскурзије свих школа изводе у истом периоду.

У току и након полава радници Туристичке организације су били укључен у пружање помоћи угроженом станоништву од полава.

По наредби Градског штаба за ванредне ситуације радници Туристичке организације су били ангажовани са укупно 72 (седамдесет два) дана на пружању помоћи становништву Семберије.

**Информативно – пропагандна дјелатност**

У циљу што квалитетније промоције туристичких потенцијала и ресусра града Бијељине, Туристичка организација Бијељина је у 2013.години, израдила туристички водич у којем су престављени туристички поренцијали и ресурси, сет разгледница са мотивима града Бијељине и Семберије, карту града, рекламне кесе.

У 2014.години Туристичка организација се представила на следећим манифестацијама:

Међународни сајам туризма у Београду – '’ITTFA Beograd’’ одржан од 27.02.2014.г. до 03.03.2014.г. Туристичка организација Бијељине се на поменутом сајму представила на штанду од 66 м2 Туристичке организације Републике Српске заједно са осталим локалним Туристичким организацијама. Посебан значај нашег наступа на овом сајму је у чињеници да највише посјета у Бијељини остварују туристи из Србије, те је из тог разлога наше присуство на овом сајму било важно за даље унапређење пословнох односа. Београдски сајам највећа је туристичка манифестација у земљи и југоисточној Европи. Више од 30 година испуњава свјетске стандарде у пословању, са излагачима гради партнерске односе а квалитетном и разноврсном понудом сваке године привлачи све већи број посјетилаца. Квалитет је ову манифестацију ''учланио'' у још једну престижну организацију – Свјетску асоцијацију туристичких пословних сајмова – ITTFA.

Манифестација ''Дани дијаспоре Лопаре 2014'' одржана је од 25.07.-27.07.2014.г. гдје се Туристичка организација представила са својим пропагадним материјалом.

На позив туристичке организације Ваљево присуствовали смо манифестацији ''Дани купине 2014''. Поред изложбе купина ова манифестација је обухватала и презентацију произвиђача здраве хране и ручних радова, гдје су се на штанду Туристичке организације Бијељина представила и удружења из Бијељине која се баве израдом ручних радова.

На позив Туристичке организације Вишеград дана 17.08.2014.г. учествовали смо манифестацији ''Дрински котлић'' заједно са рестораном ''Ловац'' из Бијељине. Манифестације је одржана на платоу испод баште хотела ''Андрићев конак'' на обали ријеке Дрине. Учествовало је петнаест учесника, а ресторан ''Ловац'' као једини угоститељски објекат био је ван конкуренције у такмичењу спремања рибље чорбе.

Поменуту манифестацији отворио је начелник општине Вишеград, а учеснике и госте поздравила је и директорица Туристичке организације Вишеград. На ову спортско туристичку манифестације дошао је велики број посјетилаца који су након оцјене жирија дегустирали рибљу чорбу.

Сајам привреде и туризма у Дервенти одржан од 25.08. -.27.08.2014.г. је значајна туристичка манифестација на којој се представила и наша огранизација. Ову манифестацију је подржало и Министарство трговине и туризма РС на којој се представило око 120 излагача из Републике Српске и региона. У оквиру ове манифестације одржан је и састанак директора Туристичких организација (Дервенте, Добоја, Модриче и Бијељине) са представницима Министарства трговине и туризма и Туристичке организације Републике Српске, на тему упознавања представника локалних Туристичких организација са тренутним стањем туризма у РС.

На позив Туристичке организације Републике Српске дана 08.09.2014. представници Туристичке организације Бијељине присуствовали су манифестацији ''Дани Српске у Србији'' у Београду која је по други пут одржана у овом граду. Циљ ове манифестације био је да се туристички потенцијали Републике Српске што квалитетније представе, а институционална сарадња са Србијом ојача. У оквиру ''Дана Српске у Србији'' одржан је и Пословни форум Републике Српске и Србије, у присуству званичника двије владе, а циљ је покретање конкретних пословних пројеката.

На заједничком штанду ТОРС- а представили су се и Етно село ''Станишићи'', Бања Дворови, Туристичке организације: Бијељине, Зворника, Власенице, Источног Сарајева, Вишеграда, Фоче, Рогатице и Требиња. Наше представљање на овој манифестаци значајно је јер град Бијељина на основу података Републичког завода за статистику има велики број посјетилаца из Србија, као и Војводине.

Дана 09. и 10.09.2014. представили смо се у Новом Саду на овој манифестацији гдје је промовисан ''Правопис српског језика, ијекавски изговор'' у издању Матице Српске. Организатор ове манифестације обезбједио је штандове за све Туристичке организације као и Етно село ''Станишићи'' које се представило и у овом граду. Туристичка организација Бијељине је поред својих туристичких потенцијала промовисала и своје манифестације које организује или учествује као суорганизатор у њиховој организацији. Посјетиоци ове манифестацији у Београду као и у Новом Саду били су заинтересовани за информације о Етно селу ''Станишићи'', Бањама у Републици Српској као и вјерском туризму.

Туристичка организација Бијељина се и 2014.г. представила на Сајму привреде у Модричи. Од организатора сајма Развојне агенције општине Модрича уступљен нам је штанд гдје смо се представили са својој пропагадним материјалом. У сарадњи са привредном комором Бијељина на овом сајму остварени су контакти и са другим привредним коморама у циљу унапређења пословне сарадње и њиховог представљања на нашем сајму туризма.

На позив ТООБ представили смо се на Међународном сајму туризма и здравља у Бања Луци који је одржан од 18.09.2014.г. до 20.0.92014.г. На трећем по реду сајму било је око 70 излагача различитих дјелатности. У оквиру овог сајма одржано је и предавање на тему туризам у здрављу, а гастро презентацију урадила је Угоститељско – трговинско – туристичка школа из Бања Луке.

13. Међународни пољопривредни сајам ''Интерагро 2014'' Бијељина одржан је од 17.09.2014.г. до 20.09.2014.г. на простору Агротржног центра ''Кнез Иво од Семберије''. Представили смо се на штанду Административне службе града Бијељине - Одјељења за привреду и пољопривреду са својим пропагадним материјалом.

На позив Туристичке организације Трстеник дана 17.10.2014. и 18.10.2014.г. представници Туристичке организације Бијељина представили су се на III Сајму лова, риболова и сеоског туризма у Трстенику. Организатори овог сајма су Туристичка организација општине Трстеник и Ловачко удружење Трстеник, а покровитељ је Општина Трстеник. У излагачком делу представиле су се туристичке организације, туристичке агенције, удружења грађана из области домаће радиности и старих заната, представници сеоског и ловног туризма, ловачка и риболовачка удружења, произвођачи опреме за лов и риболов и опреме за уређење екстеријера угоститељских објеката.

Пратећи део програма чинила су стручна предавања, културно-уметнички садржаји, изложбе фотографија и препарата дивљачи, радионице, такмичење у припреми ловачког гулаша и додјела годишњих признања из области лова. У циљу развоја и раста овог сајма био је бесплатан излагачки простор за туристичке организације и удружења грађана из области сеоског туризма, старих заната и домаће радиности. Туристичка организација града Бијељине се на овом сајму представила са својим пропагдним материјалом. Смјештај је био обезбјеђен од стране Туристичке организације Трстеник у Конаћишту Кула у Трстенику.

На позив Туристичке организације Крагујевац и ТОРС-а дана 28.11.2014.г. представници Туристичке организације Бијељина представили су се на Шестом Међународном Сајму туризма и сеоског туризма и Другом сајму зимнице и домаће радиности у Крагујевцу. Организатори овог сајма су Туристичка организација Крагујевац и Шумадија сајам. Туристичка организација Бијељине представила се на штанду ТОРС-а заједно са осталим локалним Tуристичким организацијама из Републике Српске: Бања Лука, Теслић. Приједор, Лакташи, Вишеград.

У излагачком делу представиле су се туристичке организације, туристичке агенције, бањска лијечилишта, здравствено – рекреативни и СПА центри, представници сеоског и ловног туризма и домаћинства која се баве производњом зимнице и здраве хране.

Програмски дио сајма чинила је презентација појединачних туристичких производа са посебним освртом на сеоски туризам. На сајму су се представили око 120 излагача које су посјетили неколико хиљада заинтересованих посјетилаца.

**Организовање манифестација**

Овогодишњи Пети Сајам туризма и гатро културе „Бијељинатурист 2014“ одржан је 25.и 26. Априла 2014. године у објекту „Семберски салаш“, гдје је на око 500 метара квадратних своју понуду изложило 100 излагача.

Највећи број излагача је дошао из Републике Српске, Федерације БиХ, као и Србије, поред тога били су излагачи из Хрватске, Словеније и Турске. Учесници су хотелијери, туристичке организације, туристичке агенције, привредни субјекти чија је дјелатност везана за угоститељство и туризам, те произвођачи здраве хране, удружења која су представила гастро понуду својих локалних заједница или промовисала своје манифестације. Своју богату понуду представили су удружења и појединци који се баве израдом рукотворина. Другог дана сајма одржана је презентација гастрокултуре. Своју гастропонуду представили су хотели, ресторани и удружења – произвођачи здраве хране.

Испред организатора сајма поздравну ријеч упутио је Јован Љубојевић, директор Туристичке организације Града Бијељина, док је Сајам свечано отворио Предраг Јовић, Начелник одељења за привреду и пољопривреду. Програм отварања Сајма је водила Драженка Тешић, а у церемонији отварања Сајма учествовао је СКУД „Семберија“.

Туристичка организација Бијељина организовала је превоз за два одељења Средње стручне школе из Јање, Туристичко – угоститељског смијера који су били на праски у Туристичкој организацији Бијељина.

Дана 07.07.2014.године угостили смо око седамдесет учесника XI Међународног туристичког мото релија из земаља окружења. Госте ове манифестације на Павловића ћуприји дочекали су представници мото клуба из Бијељине.

У Бањи Дворови дочекао их је и поздравио директор Туристичке организације, гдје им је и организован ручак и дружење до стране Туристичке организације Бијељина.

Учесници поменутог мото релија чије је организатор Мото асоцијација Србије – МАС боравили су у Бањи Дворови у периоду од 13.00.часова до 17.00.часова, одакле су се упутили у Бању Ковиљачу. Наведени мото рели има одлике спортско-туристичког карактера у циљу промоције свих видова туризма.

**ФИНАНСИЈСКИ ИЗВЈЕШТАЈ ТУРИСТИЧКЕ ОРГАНИЗАЦИЈЕ ЗА 2014. ГОДИНУ**

Туристичка организација Бијељина послује као потрошачка јединица у склопу трезорског система буџета града Бијељине.

У 2014. години реализована су средства у износу од 279.627,85КМ.

За бруто плате запослених реализовано је 157.662,23КМ.

Ставка „бруто накнаде запослених“ ( топли оброк, регрес, огрев, зимница, превоз радника са припадајућим порезима и доприносима) реализована је у износу од 50.952,69КМ.

За трошкове комуналних услуга (услуге коришћења телефона, интернета, поштанске услуге и др.) потрошено је 4.093,77КМ.

Ставка „набавка материјала“ (расходи за канцеларијски материјал, компјутерски материјал, материјал за одржавање чистоће и остало) реализована је у износу од 1.337,72КМ.

Tрошкови текућег одржавања (расходи материјала за текуће одржавање) реализовани су у износу од 81,90КМ.

Путни трошкови су расходи по основу путовања и смјештаја у земљи и иностранству (расходи по основу дневница за службена путовања у земљи и иностранству, расходи по основу смјештаја и хране на службеним путовањима у земљи и иностранству, расходи по основу превоза личним возилима на службеним путовањима у земљи и иностранству, расходи по основу утрошка горива и остали расходи по основу службених путовања) и реализовани су у износу од 5.831,21КМ.

Расходи за стручне услуге (расходи за услуге штампања и графичке обраде, расходи за услуге објевљивања тендера, расходи за услуге рекламе и пропаганде, расходи за услуге информисања и медија, расходи за услуге израде промотивног филма, за правне и административне услуге, компјутерске услуге и др.) износе 9.156,31КМ.

Ставка „Остали непоменути расходи“ обухвата расходе по основу уговорених услуга- унапређење туристичке понуде (расходи по основу организације манифестација, расходе по основу репрезентације, расходи за израду плакета, расходи по основу доприноса за професионалну рехабилитацију инвалида, расходи за јавне таксе, расходе по судским рјешењима и остало) реализовани су у износу од 30.611,58КМ.

Ставка „Остали непоменути расходи“ обухвата и расходе за бруто накнаде члановима Управног одбора који износе 19.900,44КМ.

Назив потрошачке јединице: Туристичка организација

Број ПЈТ: 0005510

Фонд 01

|  |  |  |  |  |  |  |
| --- | --- | --- | --- | --- | --- | --- |
|  |  |  |  | РЕАЛИЗАЦИЈА БУЏЕТА 2013.Г. | ПЛАН БУЏЕТА ЗА 2014.Г. | РЕАЛИЗАЦИЈА БУЏЕТА 2014.Г. |
| 4 1 |  |  | ТЕКУЋИ РАСХОДИ | 380.640,50 | 280.150,00 | 279.627,85 |
|  | 411 |  | Расходи за лична примања | 199.701,40 | 208.780,00 | 208.614,92 |
|  |  | 411100 | Бруто плате запослених | 153.114,52 | 157.780,00 | 157.662,23 |
|  |  | 411200 | Бруто накнаде запослених | 46.586,88 | 51.000,00 | 50.952,69 |
|  | 412 |  | Расходи за коришћење роба и услуга | 180.939,10 | 71.370,00 | 71.012,93 |
|  |  | 412200 | Трошкови комуналних услуга | 6.607.68 | 4.300,00 | 4.093,77 |
|  |  | 412300 | Набавка материјала | 2.414,31 | 1.400,00 | 1.337,72 |
|  |  | 412500 | Трошкови текућег одржавања | 460,90 | 81,90 | 81,90 |
|  |  | 412600 | Путни трошкови | 13.851,64 | 5.850,00 | 5.831,21 |
|  |  | 412700 | Расходи за стручне услуге | 13.328,87 | 9.168,10 | 9.156,31 |
|  |  | 412900 | Остали непоменути расходи – Унапређење туристичке понуде | 119.400,70 | 30.669,56 | 30.611,58 |
|  |  | 412900 | Остали непоменути расходи – Управни одбор | 24.875,00 | 19.900,44 | 19.900,44 |
| 51 |  |  | КАПИТАЛНИ РАСХОДИ | 8.938,03 | 0 | 0 |
|  | 511 |  | Трошкови за набавку сталних средстава | 8.938,03 | 0 | 0 |
|  |  | 511300 | Набавка опреме | 6.689,14 | 0 | 0 |
|  |  | 514111 | Издаци за набавку сталне имовине | 2.248,89 | 0 | 0 |
| УКУПНО: | | | | 389.578,53 | 280.150,00 | 279.627,85 |  | 389.578,53 |

ФИНАНСИЈСКИ ИЗВЈЕШТАЈ ПО ПОЈЕДИНАЧНО УТВРЂЕНИМ ЗАДАЦИМА

|  |  |  |
| --- | --- | --- |
| РЕДНИ БРОЈ | НАЗИВ МАНИФЕСТАЦИЈЕ | ИЗНОС УТРОШЕНИХ СРЕДСТАВА |
| 1. | МЕЂУНАРОДНИ САЈАМ ТУРИЗМА '’ITTFA Beograd’’ У БЕОГРАДУ | 600,00КМ |
| 2. | ДАНИ ДИЈАСПОРЕ ЛОПАРЕ 2014 | 50,00КМ |
| 3. | ДАНИ КУПИНЕ 2014 У ВАЉЕВУ | 145,00КМ |
| 4. | ''ДРИНСКИ КОТЛИЋ'' У ВИШЕГРАДУ | 290,00КМ |
| 5. | САЈАМ ПРИВРЕДЕ И ТУРИЗМА У ДЕРВЕНТИ | 170,00КМ |
| 6. | ''ДАНИ СРПСКЕ У СРПСКЕ'' У БЕОГРАДУ | 190,00КМ |
| 7. | ''ДАНИ СРПСКЕ У СРПСКЕ'' У НОВОМ САДУ | 360,00КМ |
| 8. | САЈАМ ПРИВРЕДЕ У МОДРИЧИ | 105,00КМ |
| 9. | САЈАМ ТУРИЗМА И ЗДРАВЉА У БАЉА ЛУЦИ | 230,00КМ |
| 10. | САЈАМ ЛОВА, РИБОЛОВА И СЕОСКОГ ТУРИЗМА У ТРСТЕНИКУ | 520,00КМ |
| 11. | САЈАМ ТУРИЗМА И СЕОСКОГ ТУРИЗМА У КРАГУЈЕВЦУ | 390,00КМ |

Финансијаки извјештај за Сајам туризма и гастрокултуре ''Бијељинатурист 2014'':

|  |  |  |
| --- | --- | --- |
| РЕДНИ БРОЈ | ОПИС | ИЗНОС |
| 1. | Трошкови смјештаја, храна и пиће за учеснике и госте сајма туризма | 13.950,00КМ |
| 2. | Трошкови превоза учесника сајма | 200,00КМ |
| 3. | Трошкови рекламе сајма туризма | 1.638,90КМ |
| 4. | Трошкови програма сајма туризма | 660,64КМ |
| 5. | Путни трошкови сајма | 841,31КМ |
|  | УКУПНО | 17.290,85КМ |

Трошак за манифестацију XI Међународни туристичког мото релија – 450,00КМ.

Законом о боравишној такси Републике Српске (Сл. гласник РС 78/11) регулисана је расподјела прихода по основу боравишне таксе и то у корист туристичких организација,односно буџета локалне самоуправе 80 %,према Туристичкој организацији Републике Српске 20%.

Приходи по основу боравишне таксе у 2011. години износили су 39.746,60 КМ, док су исти у 2012. години износили 53.824,44 КМ, у 2013.године износе 56.333,76КМ. Боравишна такаса у 2014.г. износи 58.408,80КМ.

Боравишна такса на подручију нашег града повећава се сваке године, што је показатељ да град Бијељина са околином постаје интересантан како за људе који долазе у Бијељине као туристи тако и за пословне субјекте који остварују сарадњу са привредницима нашег подручија.

Број: 73/15 Директор Туристичке организације

Датум: 28.01.2015.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јован Љубојевић